મને જે સાંભળ્યું તેના પર વિશ્વાસ ના થયો મારા પગ તળિયેથી જમીન ખસી ગઈ. એ દિવસે રાત્રે મને ઊંઘ ન આવી કે આ તે કેવો દેશ કે જ્યાં પૈસા વગર દીકરો પણ મા ની સેવા ના કરે ? મારા માટે આ એક આશ્ચર્યજનક ઘટના હતી. ક્યાં હું ભારત જેવા સાંસ્કૃતિક દેશનો વ્યક્તિ કે જ્યાં મા-બાપને ભગવાનનો દરજ્જો અપાયો છે અને ક્યાં આ સંસ્કૃતિ કે જેમાં દરેક વાતમાં ફાયદા-નુકશાનનું ગણિત ગણાય છે ! અહીં પેલી પંક્તિને યાદ કરું છું : ‘ભૂલો ભલે બીજું બધું મા-બાપને ભૂલશો નહીં.’